A tűz ünnepe
Ez a tűz ünnepe. A mély vizek felett 
az őrjítő forróság nő nyugodtan, 
a nap okádja aranyos habokban, 
mint egy dühös Vezúv, s mindent-mindent
                                                              befed.

Halványkéken cikáz a toma-sárga ég. 
A gőzfürdőszerű víz forró üst már. 
Hullámain olvadt, folyós ezüst jár. 
Ez a tűz ünnepe. A víz tajtéka ég.

A tűz birokra kel a bús sötéttel.
Hiába lebben a fekete éjjel,
a hab, a széltől verve, nékitámad;

és mégse tagit a kevély, pogány nap 
küzd, és a víz tüzes párnája lesz már. 
és a legyőzött éj is foszforeszkál.
Versek
Szonettek